31.03.2022
Аԥсны Аҳәынҭқарра Ахада Аслан Бжьаниа Алада Уаҧстәыла Урыстәылатәи Афедерациа алаларазы аиуристтә шьаҿа аҟаҵара ишалаго азы Алада Уаҧстәыла Ахада Анатоли Бибилов иҳәамҭа дахцәажәеит.
"Ҳара Алада Уаҧстәыла ажәлар Урыстәылатәи Афедерациа аҳәаақәа рыҩныҵҟа Аҩада Урыстәыла алаларазы ргәазыҳәара ҳадгылоит. Агәра ҳгоит ари ашьаҿа аладатәи ауаԥсаагьы ринтересқәа ишрықәшәо", - иҳәеит Ахада.
Аҧсны Аҳәынҭқарра анапхгара абри аганахьала иааннакыло апозициазы, аҳәынҭқарра Ахада аҳәамҭа ҟаиҵеит:
«Исуверентәу ихьыԥшым Аԥсны аиашьара ҳзызуа аидгыларатә ҳәынҭқарра Урыстәылеи ҳареи ҳаизыҟазаашьақәа шьақәнаргылоит, аԥхьаҟагьы ишьақәнаргылалоит 2014 ш. абҵарамза 24 аҟн. Аиқәшаҳаҭра инақәыршәаны», уа иазгәаҭоуп абарҭ аԥҟарақәа:
1. еиқәшаҳаҭрала адәныҟатәи аполитика амҩаҧгара;
2. атәылахьчареи ашәарҭадареи рзы азеиԥш наӡааӡара аҧҵара;
3. азеиҧш социалтәи аекономикатәи наӡааӡара аҧҵара;
4. Аҧсны Аҳәынҭқарра асоциалтә-економикатә ҿиара аацхраара;
5. Урыстәылатәи Афедерациа иҟанаҵо аҧшьгареи ацхыраареи рыла инагӡахо Аҧсны Аҳәынҭқарра апостсоветтә наӡааӡараҟны аинтеграциатә процессқәа ихаҭәаанагӡаны рылархәразы аҭагылазаашьақәа раҧҵара.